JHVH

JHVH (ose YHWH) është katërshkronjëshi që përdoret nga hebrenjtë në biblën e tyre Tanah për emrin vetjak dallues të Perëndisë së Izraelit.  Ky emër përbën për besimtarët hebrenj dhe besimtarët e krishterë, Zotin (Perëndinë) e vetëm të mbarë botës, krijuesin e tyre, shpëtuesin, gjykuesin dhe shëlbuesin. JHVH është për ta "Çlirimtari i mëshirshëm" dhe "Besëlidhësi i drejtë" i popullit të zgjedhur të Izraelit, siç e paraqet Urdhëresa e 1 tek (Dalja 20:2):
Une jam JHVH, Perëndia jote, që të ka nxjerrë nga robëria e Egjyptit. Ti s´duhet të kesh Perëndi tjeter përveç meje.   
Këto shkronja shqiptohen në alfabetin hebraik kështu: י (jod´h) ה (heh) ו (vav) ה (heh) ose  יהוה (JHVH).

 Emri JHVH 
Nga të gjithë emrat e Perëndisë, të përdorur në biblën hebraike, JHVH shfaqet 6.823 herë, sipas Enciklopedisë hebraike. Bibla Hebraike dhe Bibla Hebraike Shtutgartese të Shkrimeve hebraike e përmbajnë katërshkronjëshin 6.828 herë.

Në Jahudizëm, katërshkronjëshi JHVH është emri i pashprehshëm i Perëndisë, dhe prandaj nuk duhet të lexohet me zë të lartë. Për t´u lexuar me zë të lartë nga shkrimet apo në lutje, ai është zëvendësuar me fjalën Adonai (Zot). Trajta të tjera shkrimi si  י  (jod) ו  (vav) (JV ose Jav); ose י  (jod) ה  (heh) (JH ose jah) lexohen në të njëjtën mënyrë.

Jashtë lutjes së drejtpërdrejte, fjala " ’ǎdônây" (אֲדֹנָי) nuk flitet nga disa judenj sepse përmendja kot e emrit të Zotit është dhunim i urdhëresës së tretë  (Dalja 20:7). Prandaj, fjala lexohet shpesh si HaShêm (הַשֵּׁם), që do të thotë "Emri", ose në disa raste  ’ǎdô-Shêm , një përbërje e  ’ǎdônây dhe HaShêm. Nga judenjtë përdoret edhe fjala   ’ělôhîym (Perëndi) për mos përmendjen e katërshkronjëshit JHVH.

 Lidhje të jashtme 
 Enciklopedia hebraike
  Emri Hyjnor - Shkrime te krishtera mbi katershkronjeshin
 BIBLIOTEKË ONLAJN Watchtower
 BIBLIOTEKË ONLAJN Watchtower

 Shiko edhe 

 Jahvei
 Perëndia në Judaizëm

 Referime 
Kategoria:Judaizëm
Kategoria:Krishtërim
Kategoria:Terminologji e krishterë
Kategoria:Koncepte fetare
Kategoria:Perëndi
Kategoria:Fjalë hebreishtë
Kategoria:Teologji
Kategoria:Perëndia në Krishtërim
Kategoria:Hyjni në Biblën hebreje
es:Yahveh#Escritura